**CONVENI DE COL·LABORACIÓ ENTRE LA UNIVERSITAT AUTÒNOMA DE BARCELONA I XXXXXXXXXXXXXX PER AL RECONEIXEMENT D’INVESTIGADORS VINCULATS**

D’una part, la doctora Assumpció Malgosa Morera, vicerectora de Recerca de la Universitat Autònoma de Barcelona (en endavant “**UAB”**), amb seu social al Campus Universitari s/n, 08913 Bellaterra (Cerdanyola del Vallès), i número d’identificació fiscal (NIF) Q-0818002-H. Actua en nom i representació de la UAB en virtut del seu nomenament de data 1 de setembre de 2022, i fent ús de les atribucions que li atorga la delegació de facultats realitzada pel Rector mitjançant la Resolució de 7 de novembre de 2022.

I de l’altra, [càrrec que ocupa el representant i nom de la INSTITUCIÓ], [nom i cognoms del representant], en nom i representació d’aquest organisme, amb els poders atorgats a [acta notarial, acord d’un òrgan de govern, etc.] amb domicili a [carrer, avinguda, etc. i número, codi postal i ciutat] i número d’identificació fiscal \_\_\_\_\_\_\_\_.

En endavant, la Universitat Autònoma de Barcelona i la [INSTITUCIÓ], es denominaran conjuntament les “**Parts**”.

Ambdues parts es reconeixen mútuament la capacitat d’obrar suficient per formalitzar aquest conveni i

**EXPOSEN**

1. Que ambdues parts tenen objectius i interessos comuns en els camps formatiu i científic al voltant de [àmbit científic].
2. Que la Llei 1/2003, de 19 de febrer, d’universitats de Catalunya, preveu en el seu article 62 la figura dels investigadors vinculats a la Universitat.
3. Que el Capítol VII del Títol I de la Normativa en matèria d’Investigació de la UAB (aprovada per acord del Consell de Govern de 30 de gener de 2020) regula la figura de l’investigador vinculat a la Universitat, concebut com aquella persona que exerceix tasques de recerca a la UAB per a la realització de projectes de recerca, desenvolupament i innovació i per a la transferència de coneixement i tecnologia, mitjançant un acord amb universitats, centres de recerca o altres entitats públiques i privades, que continua mantenint el contracte laboral amb l’entitat d’origen i és assignada a un departament, un institut de recerca propi, un centre d’estudis i recerca o a una altra estructura de recerca.
4. Que hi ha una sèrie d’investigadors que mantenen una relació laboral amb [la INSTITUCIÓ] que estan interessats en realitzar recerca a la UAB a través de la figura de l’investigador vinculat a la Universitat.
5. Que la UAB vol reconèixer com a col·laborador/a/s/es de recerca l’/els/la/les investigador/a/s/es que es llista/en a **l’ANNEX I.**
6. Que els investigadors llistats a l’ANNEX I compleixen els requisits que preveu la Normativa de la UAB, i la seva vinculació a la UAB va ser informada favorablement per la Comissió de Recerca, Transferència i Innovació en data[...].
7. Que de conformitat amb l’anteriorment exposat, les Parts estan interessades a formalitzar aquest conveni de col·laboració (en endavant, “**Conveni**”) d’acord amb les següents

**CLÀUSULES**

**PRIMERA. Objecte del conveni i de l’activitat a desenvolupar**

El present Conveni té com a objecte reconèixer els investigadors/es que s’hi adhereixen mitjançant la subscripció de **l’ANNEX I** com a investigadors vinculats a la Universitat Autònoma de Barcelona (en endavant, “**IVU**”), i determinar els efectes jurídics d’aquest reconeixement.

Els IVU’s desenvoluparan l’activitat de recerca consistent en [...].

**SEGONA. Situació dels IVU a la UAB**

Els IVU’s adherits a aquest conveni queden assignats al Departament/Institut/Centre de Recerca [...] de la UAB.

El nomenament com a IVU’s no comporta cap tipus de relació contractual, laboral o estatutària dels IVU’s amb la UAB, ja que es considera que duen a terme la seva activitat a títol de benevolència i, per tant, això no els dona dret a cap retribució de la Universitat, ni amb càrrec als seus pressupostos, ni per raó de l’article 60 de la LOSU. Els IVU’s mantenen el contracte laboral amb [la INSTITUCIÓ].

A tota la producció científica dels IVU’s s’hi ha de fer constar expressament la seva doble vinculació, a [la INSTITUCIÓ] i a la UAB. La forma vigent a la UAB de signatura en publicacions científiques és UNIVERSITAT AUTÒNOMA DE BARCELONA, en forma del nom i/o logotip, per indicar la pertinença a la UAB. Aquesta menció ha de seguir sempre les recomanacions que faci la UAB, les quals queden descrites a l’ANNEX II.

**TERCERA. Drets i deures dels IVU’s**

Els IVU tenen els drets i facultats següents:

1. Drets de representació compatibles amb els Estatuts de la UAB.
2. Dret a utilitzar les instal·lacions comunes i els serveis de la Universitat en les mateixes condicions que el personal propi de la UAB.
3. Dret d’autoria i/o inventoria, segons correspongui, en matèria subjecta a la normativa de propietat intel·lectual i/o industrial per aquelles obres o invencions de les quals se’ls pugui reputar, segons la legislació aplicable, com a autors i/o inventors, de conformitat amb el que estableix la clàusula setena d’aquest conveni.
4. Dret a concórrer a les convocatòries externes de recerca, en les mateixes condicions que el personal propi de la UAB, sempre que la convocatòria i l’organisme finançador ho permetin.
5. Dret a concórrer a les convocatòries internes d’ajut a la recerca de la Universitat en les mateixes condicions que el personal propi de la UAB.
6. Dret a dirigir les tesis doctorals en les mateixes condicions que el professorat de la UAB, sempre d’acord amb la legislació vigent.

Els IVU assumeixen les obligacions següents:

1. Han de remetre al Vicerectorat de Recerca, ([vr.recerca@uab.cat](mailto:vr.recerca@uab.cat)) el mes de gener de cada any que duri el reconeixement de la situació d’IVU a la UAB, una memòria científica en la qual han de descriure els projectes i les publicacions que hagin dut a terme l’any anterior.
2. Han d’adaptar-se a les necessitats de la UAB en l’organització de la feina per tal d’aconseguir la màxima eficàcia i eficiència i integrar-se plenament a l’estructura de recerca a la qual es vinculin.
3. Els investigadors vinculats han de disposar d’una assegurança de responsabilitat civil que empari l’activitat de recerca realitzada en les instal·lacions de la UAB.

**QUARTA. Finançament**

Les Parts han d’aportar els recursos i capacitats necessaris per dur a terme les activitats descrites a la clàusula 1. Les activitats que eventualment comportin implicacions pressupostàries, requeriran la signatura d’un conveni específic, en el qual es determinaran aquestes qüestions.

**CINQUENA. Dependències i mitjans materials**

Les Parts estableixen que s’acordarà per escrit la distribució dels costos de les diferents instal·lacions i serveis en cas que sigui necessari.

**SISENA. Organització i coordinació**

Les Parts acorden designar, cadascuna, un responsable de l’organització i coordinació del present Conveni, al qual correspondrà supervisar l’execució del Conveni i prendre les decisions necessàries amb el fi d’assegurar que s’acompleixi correctament l’objecte del Conveni.

Per part de la UAB, la persona responsable de l’organització i coordinació d’aquest conveni és la Vicerectora de Recerca.

Per part de [la INSTITUCIÓ], la persona responsable de l’organització i coordinació d’aquest conveni és [nom i cognoms de la persona responsable].

**SETENA. Titularitat de les patents i drets d’explotació**

La titularitat i els drets d’explotació dels resultats de les activitats de recerca, desenvolupament i innovació fruit de l’execució del present Conveni, així com els drets de propietat intel·lectual i/o industrial que se’n derivin, correspondran a la UAB i a [LA INSTITUCIÓ], en proporció a la contribució de cadascuna de les Parts (econòmica, espais, mobiliaris, infraestructures, entre altres).

En cas que es desenvolupin resultats susceptibles de protecció i/o comercialització, l’IVU que tingui la consideració d’autor i/o inventor dels mateixos, ho haurà de comunicar a la UAB i a [LA INSTITUCIÓ]. En aquest cas, les Parts subscriuran un acord que reguli la protecció, gestió i explotació dels resultats conjunts. En aquest sentit, mentre no existeixi aquest acord, totes les decisions corresponents als resultats s’hauran de prendre de mutu acord.

En tot cas, els autors i/o inventors hauran de ser reconeguts com a tals, de conformitat amb la legislació aplicable.

**VUITENA. Entrada en vigor i durada**

El present Conveni entrarà en vigor en el moment de la darrera signatura emesa per les Parts i la seva vigència s’estendrà fins ......................

*(Art. 38.3 La durada mínima de la situació dels col·laboradors de recerca és d’un semestre acadèmic, i la màxima de tres anys*)

**NOVENA.- Protecció de dades.**

En cas de que, com a conseqüència de l’execució del present Conveni, una de les Parts accedís a dades de caràcter personal dels fitxers de l’altra Part, s’estarà amb allò disposat al Reglament (UE) 2016/679 del Parlament Europeu i del Consell, de 27 d’abril de 2016, relatiu a la protecció de les persones físiques en allò que respecta al tractament de dades personals i a la lliure circulació d’aquestes dades i pel que es deroga la Directiva 95/46/CE (Reglament General de Protecció de Dades) i a la Ley Orgánica 3/2018, de 5 de diciembre, de Protección de Datos de Carácter Personal y garantía de los derechos digitales. En aquest sentit, les Parts s’obliguen a tractar les dades de caràcter personal a les que poguessin accedir en virtut del present Conveni amb absoluta confidencialitat i seguiment de les instruccions de l’altra Part, no podent aplicar-les amb una finalitat distinta a la de l’execució de la mateixa.

Les persones signants declaren haver estat informades i consenten que les dades personals incorporades en aquest document seran tractades per cada responsable del tractament per a l’execució i el seguiment del present Conveni. Les persones signants podran exercir els seus drets d’accés, rectificació, supressió i limitació del tractament mitjançant escrit dirigit al corresponent responsable del tractament. En el cas que el tractament de les dades es realitzi per part de la UAB, l’escrit s’enviarà al correu electrònic protecció.dades@uab.cat.

**DESENA.- Modificació**

Les Parts podran modificar el present Conveni en qualsevol moment per mutu acord i per escrit.

Les Parts hauran d’incloure o excloure IVU al règim del present Conveni en cas que es produeixin noves sol·licituds d’IVU o bé renúncies a la condició d’IVU, i formalitzar-ne les corresponents altes i baixes a través d’una addenda al present Conveni. Les corresponents sol·licituds hauran d’haver estat informades favorablement per la Comissió de Recerca, Transferència i Innovació.

**OZENA. Resolució**

La vigència del present Conveni serà l’establerta a la clàusula 8 del present Conveni. No obstant, el present conveni es podrà resoldre per:

* L’acord exprés i per escrit de les Parts.
* La finalització del contracte dels IVU amb les institucions amb les quals tenen la vinculació laboral.
* L’incompliment greu i manifest d’alguna de les clàusules del present Conveni per alguna de les Parts.

**DOTZENA. Règim jurídic i jurisdicció**

En tot allò que no estigui previst en el present Conveni serà d’aplicació la secció 3a del Capítol VII del Títol I de la Normativa en matèria d’Investigació de la UAB (aprovada per acord del Consell de Govern de 25 de setembre de 2024).

En cas de controvèrsia, les Parts han de tractar de resoldre les divergències que es puguin plantejar en relació a la interpretació, execució o compliment del present Conveni per mutu acord. Si no fos possible assolir un acord satisfactori per a ambdues Parts en un termini raonable, les Parts es sotmetran a la jurisdicció contenciosa administrativa.

I, en prova de conformitat, les Parts signen el present Conveni electrònicament i a un sol efecte.

Per la Universitat Autònoma de Barcelona Per [la INSTITUCIÓ]

Dra. Assumpció Malgosa Morera [nom i cognoms del representant]

**ANNEX I**

**Reconeixement d’investigadors vinculats a la UAB**

|  |  |  |  |
| --- | --- | --- | --- |
|  | **Nom i cognoms** | **Dades personals: NIF i categoria professional** | **Signatura** |
| **1** |  | Investigador/a, amb NIF núm. xxxxx  domicili a [carrer xxxxxx, pis-porta, codi postal, ciutat],  que actua en el seu propi nom i representació. |  |
| **2** |  | Investigador/a, amb NIF núm. Xxxxx  domicili a [carrer xxxxxx, pis-porta, codi postal, ciutat],  que actua en el seu propi nom i representació. |  |
| **Etc.** |  | Investigador/a, amb NIF núm. xxxxx  domicili a [carrer xxxxxx, pis-porta, codi postal, ciutat],  que actua en el seu propi nom i representació. |  |

Els signants d’aquest annex compareixen en aquest acte, en virtut del qual

**DECLAREN**

(I) Que tenen coneixement íntegre del contingut del conveni formalitzat entre [la INSTITUCIÓ] i la UAB.

(II)Que estan d’acord amb el contingut del conveni.

**DISPOSEN**

L’adhesió de les persones que compareixen amb els números xxx a xxx, ambdós inclosos, al conveni en qualitat d’investigadors vinculats a la Universitat, en les condicions i els termes establerts en el conveni, el qual es comprometen a respectar íntegrament.

**Annex II. Signatura de publicacions científiques**

Cal posar tantes crides al costat del nom de cada autor com centres o institucions de filiació té, de manera que es puguin entendre com centres diferents.

Queda exclosa la possibilitat d’utilitzar sigles (UAB) per definir la filiació a la Universitat Autònoma de Barcelona, així com l’ús de la traducció en altres llengües, com ara l’anglès o el castellà, ja que els cercadors utilitzen com a terme de cerca per a la UAB el següent: «Universitat Autònoma de Barcelona». Independentment de les condicions que marqui la revista, la filiació a la Universitat Autònoma de Barcelona ha de ser clarament identificada. És important que la denominació *Universitat Autònoma de Barcelona* aparegui sense cap altre adjectiu i separada dels elements textuals que l’envolten per comes o punts.

**Instruccions:**

1. Els autors han d’incloure sempre la seva filiació a la Universitat Autònoma de Barcelona, independentment del tipus de publicació o publicitat.
2. La filiació ha de seguir l’ordre següent: nom del departament, centre o institut (nom complet en l’idioma original), institució de la qual depèn, adreça postal, ciutat i país.
3. En el cas de centres mixtos que depenen de diverses institucions és recomanable especificar el nom del centre i les institucions de les quals depèn.
4. En el cas dels investigadors dels centres hospitalaris que a més són professors universitaris i dels investigadors vinculats a la Universitat (IVU), és necessari incloure les dues institucions.

Exemples de citació correcta:

XXXXXXX 1,3 and YYYYYYY 2,3

1 Department of Pathology and 2 Fetal Medicine Unit, Department of Obstetrics and Gynaecology, Hospital Universitari Vall d’Hebron, Barcelona, Spain.

3 **Universitat Autònoma de Barcelona**, 08193 Bellaterra (Cerdanyola del Vallès), Spain.

XXXXXXX 1,2 and YYYYYYY 1,2

1 Institut de recerca..., Hospital..., Barcelona, Spain.

2 **Universitat Autònoma de Barcelona**, 08193 Bellaterra (Cerdanyola del Vallès), Spain.

BBBBBBBB1,2

1 Departament de Ciència Animal i dels Aliments, Facultat de Veterinària, **Universitat Autònoma de Barcelona**, 08193 Bellaterra (Cerdanyola del Vallès), Spain.

2 Institut Català de Recerca i d’Estudis Avançats (ICREA), Barcelona, Spain.

.